
ALMINDELIGE BESTEMMELSER

1.1  

Dette reglement gælder for alle turneringer og kampe, der arrangeres af Timersoqatigiiffiit Assammik Arsartartut Kattuffiat (TAAK) eller af foreninger under dette med sådanne afvigelser, som TAAK i forvejen har godkendt. 
Afvigelser gældende for turneringer eller kampe arrangerer af andre end TAAK, der giver adgang til deltagelse i eller kvalifikationskampe til turneringer udskrevet af TAAK, skal i forvejen være godkendt af TAAK.  Jf. forbundets love § 23 stk. 2 kan nærværende turneringsreglement ændres af den til enhver tid siddende bestyrelse. 
Ændringer skal bekendtgøres skriftligt overfor medlemsforeningerne senest 1 måned før ændringer træder i kraft.  

1.2 

Turneringer og kampe er kun åbne for deltagere, der deltager i overensstemmelse med “Deltagerbestemmelser for håndboldspillere”.  

En forenings højst rangerende hold kan have et særligt navn. Dette skal være enslydende for samtlige foreningens deltagende hold i rækken. Det kan være foreningens navn, som angivet i foreningens vedtægter eller et andet navn efter ansøgning til Turneringsudvalget.  

En navneændring kan ske ved ansøgning til turneringsudvalget før opstart af en ny turnering dog senest ved anmeldelsesfristens ophør.  

Navne af politisk, religiøs eller ideologisk art samt firma- og produktnavne må ikke anvendes. For holdfællesskaber se § 5.12 e) stk. 2. 

1.3  

Turneringskampe, såvel som enkeltkampe ved stævner, skal spilles efter det Internationale Handball Federation´s (IHF) spilleregler med kommentarer og eventuelle nationale undtagelser udgivet af TAAK.

For at kunne anerkendes som et Grønlandsmesterskab skal der jf. GIF’s bestemmelser deltage minimum 4 hold i en række.  Alle kampe, hvor fra der kræves fremsendelse af kamprapport til TAAK, betegnes som anmeldelsespligtige kampe.  

1.4  

Turneringsledelsen træffer i alle forhold, der ifølge dette reglement sorterer under denne, samt i andre forhold, hvor en afgørelse ikke tåler udsættelse, afgørelse under ansvar over for TAAK.  

1.5  

I tilfælde, hvor spillereglerne ikke måtte stemme overens med dette turneringsreglement, er reglementets bestemmelser afgørende.  

1.6
I TAAK´s turneringer anvendes nedennævnte boldstørrelser, hvor intet andet er anført:
	Størrelse
	Omkreds
	Vægt
	Aldersgrupper

	Street
	
	
	U5 begge køn (uden harpiks)

	0 - gummi
	46 – 49 cm
	225 – 300 g
	U7 begge køn (uden harpiks)

	0 - læder
	46 – 49 cm
	225 – 300 g
	U9 og U11 begge køn (uden harpiks)

	1 - læder
	50 – 52 cm
	290 – 330 g
	U13 begge køn (uden harpiks)

	2 - læder
	54 – 56 cm
	325 – 375 g
	U15 begge køn, U17 piger, U19 piger og Damesenior (med harpiks)

	3 - læder
	58 60 cm
	425 – 475 g
	U17 drenge, U19 drenge og Herresenior (med harpiks)


Størrelse og vægt af håndbolde, der skal benyttes i øvrige rækker og turneringer, hvor der ikke afholdes nationale mesterskaber under TAAK, er ikke fastlagt her i de normale spilleregler.
1.7
I TAAK´s turneringer anvendes nedennævnte spilletider, hvor intet andet er anført:
	Aldersgruppe
	Spilletid og antal
	Pause

	Senior
	2 x 30 minutter (6+1 målmand)
	10 minutter – Stor bane (40x20 m.)

	U17 + U19 (damer og herrer)
	2 x 30 minutter (6+1 målmand)
	10 minutter – Stor bane (40x20 m.)

	U15 (piger og drenge)
	2 x 25 minutter (6+1 målmand)
	10 minutter – Stor bane (40x20 m.)

	U13 (piger og drenge)
	2 x 20 minutter (6+1 målmand)
	10 minutter – Stor bane (40x20 m.)

	U11 (piger og drenge)
	2 x 15 minutter (6+1 målmand)
	5 minutter – Stor bane (40x20 m.)

	U9 (piger og drenge)
	2 x 15 minutter (5+1 målmand)
	5 minutter – Kortbane (25,5x20 m.)

	U7(samlet piger og drenge)
	2 x 15 minutter (5+1 målmand)
	5 minutter – Kortbane (25,5x20 m.)

	U5 (samlet piger og drenge)
	2 x 7 minutter (3+1 målmand)
	5 minutter – Minibane (20x13 m.)


 TURNERINGSRÆKKER OG ALDERSBESTEMMELSER
 2.1
Turneringer kan udskrives i efterfølgende, nævnte grupper:
	Årgang
	Bemærkning

	U5
	Spillere, som fylder 6 år i det kalenderår, hvor turneringen afsluttes. 2021 + yngre i 2026/27

	U7
	Spillere, som fylder 8 år i det kalenderår, hvor turneringen afsluttes. 2019-20 i sæson 2026/27

	U9
	Spillere, som fylder 10 år i det kalenderår, hvor turneringen afsluttes. 2017-18 i sæson 2026/27

	U11
	Spillere, som fylder 12 år i det kalenderår, hvor turneringen afsluttes. 2015-16 i sæson 2026/27

	U13
	Spillere, som fylder 14 år i det kalenderår, hvor turneringen afsluttes. 2013-14 i sæson 2026/27

	U15
	Spillere, som fylder 16 år i det kalenderår, hvor turneringen afsluttes. 2011-12 i sæson 2026/27

	U17
	Spillere, som fylder 18 år i det kalenderår, hvor turneringen afsluttes. 2009-10 i sæson 2026/27

	U19
	Spillere, som fylder 20 år i det kalenderår, hvor turneringen afsluttes. 2007-08 i sæson 2026/27

	Senior
	Spillere, som er fyldt 21 år inden den 1. januar i det kalenderår, hvor turneringen begynder.

	Oldboys
/girls
	Spillere, som fylder 34 år i det kalenderår, hvor turneringen afsluttes. 1992 + ældre i 2026/27


For de nævnte grupper gælder, at spillerne kun kan deltage på hold bestemt for det køn, som de tilhører.
2.2
(U7) er spillere som fylder 8 år i det kalenderår, hvor turneringen afsluttes. Det er begge køn (blandet hold) som skal spilles sammen. På minibane (20x13 meter) og med mini mål (160 cm i højden og 240 cm i længden). (Men kun hvis alle deltagende hold har kortbane som de træner. Eller at alle deltagende hold er enige om at de skal spille på kortbane.)
Der kan spilles efter de særlige danske fortolkninger til spillereglerne for de danske U7 og U9 kampe.
2.3
(U9) er spillere som fylder 10 år i det kalenderår, hvor turneringen afsluttes. Det er begge køn (blandet hold) som skal spille sammen. På kortbane (25,5x26 meter) og med nedsænket overlægger. (Men kun hvis alle deltagende hold har kortbane som de træner. Eller at alle deltagende hold er enige om at de skal spille på kortbane.)
Der kan spilles efter de særlige danske håndboldregler for U9 og U11, der er spillereglerne for 5 og 6-mandsspil med særlige fortolkninger.

2.4  

Turneringen begynder den 1. august og slutter den 31. maj i det efterfølgende år.  Old Girls- og Old Boys-hold anses som foreningens lavest rangerende seniorhold i forhold til op- og nedrykningsbestemmelserne.  

Kommentar.  

Aldersbestemmelserne beskrevet i stk 2.1 - 2.4 gælder kun for turneringer udskrevet under TAAK. Ved internationale kampe gælder IHF’s aldersbestemmelser.  

UNDTAGELSER FRA BESTEMMELSERNE

3.1  

Dispensation kan søges til ét bestemt hold og/eller til at kunne spille i højere række. Således kan en U17 spiller søge om tilladelse i seniorrækken. Dog skal ansøger være fyldt 16 år på mesterskabsåret. En U13 spiller kan godt spille i U15 rækken. En U15 spiller, U17 spiller, U19 spiller og seniorspiller kan ikke søge om dispensation til at spille i en underliggende aldersrække.
Der kan søges til maks. 4 spillere pr. hold.  En dispensationsspiller kan dog først benyttes, når spillerens navn er meddelt og godkendt af TAAK. Spillere under 18 år der søger om dispensation skal have forældres/værges underskrift.   Hold med dispensation kan vinde sin pulje/deltage i lokale mesterskaber. 

3.2  

I kvalifikations- og slutkampene ved Grønlandsmesterskaberne skal deltagerne jf. GIF’s bestemmelser som et minimum fylde 8 år i det kalenderår, hvor slutrunden afvikles.  

3.3  

TAAK eller turneringsledelsen kan ikke dispensere for bestemmelsen i §§ 2.1, 3.1 og 3.2.  

SPILLETILLADELSER OG REGLER FOR KLUBSKIFTE

Spillere med dansk statsborgerskab

4.1  

Når en spiller indenfor de seneste 24 måneder ikke har deltaget i en anmeldelsespligtig (se §1.3) kamp for en anden forening, er spilleren spilleberettiget for pågældende forening i henhold til aldersbestemmelserne, når spilleren har været medlem af foreningen i mindst 30 dage. 

Foreningen skal udfylde et spillercertifikat hvorpå spilleren med sin underskrift bekræfter de anførte oplysninger. For spillere under 18 år har underskriften ingen retsvirkning.  

4.1.1  

Ved flytning til Grønland, hvor spilleren ikke har deltaget i en kamp for en udenlandsk forening de seneste 24 måneder, er spilleren spilleberettiget for den pågældende forening i henhold til aldersbestemmelserne, når    - spilleren har været medlem af foreningen i mindst 30 dage   - spilleren har haft folkeregisteradresse i Grønland i mindst 30 dage   - spilleren har opholdt sig i Grønland i mindst 30 dage.
Foreningen skal udfylde et spillercertifikat hvorpå spilleren med sin underskrift bekræfter de anførte oplysninger. For spillere under 18 år har underskriften ingen retsvirkning.  

Dokumentation for optagelse i det grønlandske folkeregister vedlægges spillecertifikatet.  Dokumentation for ankomstdatoen til Grønland vedlægges spillecertifikatet.  

4.2.  

Når en spiller indenfor de seneste 24 måneder har deltaget i en anmeldelsespligtig (se §1.3) kamp for en forening, han spilleren opnå spilleberettigelse for en forening i en anden by end den afgivende forening efter   - 30 dages karenstid.  

Anmeldelsesdatoen fra den modtagende forening kan ikke ligge før afmeldelsesdatoen fra den afgivende forening.  Anmeldelsesdatoen fra den modtagende klub kan ikke ligge tidligere end den sidst spillede kamp for den afgivende forening.  

Kommentar.  Anmeldelsesdatoen er den dato, hvor den modtagende forening skriftligt anmoder den afgivende forening om spillerens spillercertifikat. Betegnelsen ”en anden by” er en by eller en bygd med et andet postnummer.   

4.2.1  

Ved flytning til Grønland, hvor spilleren har deltaget i en kamp for en udenlandsk forening de seneste 24 måneder, er spilleren spilleberettiget for den pågældende forening i henhold til aldersbestemmelserne, når   
- spilleren har været medlem af foreningen i mindst 30 dage   
- spilleren har haft folkeregisteradresse i Grønland i mindst 30 dage 
- spilleren har opholdt sig i Grønland i mindst 30 dage 
- spillerens internationale transfer certifikat er modtaget fra det afgivende nationale forbund og godkendt af IHF.  

Dokumentation for optagelse i det grønlandske folkeregister vedlægges spillecertifikatet.  Dokumentation for ankomstdatoen til Grønland vedlægges spillecertifikatet.  

For indhentning af et internationalt transfercertifikat gælder særlige bestemmelser. Se §§ 4.11 og 4.12.  

4.2.2

Når en spiller indenfor de sidste 24 måneder har deltaget i en anmeldelsespligtig (se §1.3) kamp, kan spilleren opnå spilletilladelse for en forening i samme by, som den afgivende forening, hvis spilleren ikke har deltaget i en anmeldelsespligtig (se §1.3) kamp i den igangværende sæson.  Spilletilladelsen gives til den modtagende klub efter 30 dages karenstid fra anmeldelsesdatoen.  

Anmeldelsesdatoen fra den modtagende forening kan ikke ligge før afmeldelsesdatoen fra den afgivende forening. Anmeldelsesdatoen fra den modtagende klub kan ikke ligge tidligere end den sidst spillede kamp for den afgivende forening.  

Kommentar.  

Anmeldelsesdatoen er den dato, hvor den modtagende forening skriftligt anmoder den afgivende forening om spillerens spillercertifikat. Betegnelsen ”en anden by” er en by eller en bygd med et andet postnummer.  

4.2.3

Når en spiller indenfor de seneste 24 måneder har deltaget i en anmeldelsespligtig (se §1.3) kamp, kan spilleren opnå spilletilladelse for en forening i samme by som den afgivende forening, selv om spilleren har deltaget i en anmeldelsespligtig (se §1.3) for den igangværende sæson.  Spilletilladelsen gives til den modtagende klub efter - 90 dages karenstid  

Anmeldelsesdatoen far den modtagende forening kan ikke ligge før afmeldelsesdatoen fra den afgivende forening. Anmeldelsesdatoen fra den modtagende klub kan ikke ligge tidligere end den sidst spillede kamp for den afgivende forening.  

Kommentar. 

Anmeldelsesdatoen er den dato, hvor den modtagende forening skriftligt anmoder den afgivende forening om spillerens spillercertifikat Betegnelsen ”en anden by” er en by eller en bygd med et andet postnummer.  

4.2.4 Dobbelt spillercertifikat (E-spillercertifikat).  

a. Dobbelt spillercertifikat kan søges til efterskole- og sportscollegespillere, der bog og/eller opholder sig i Grønland, Danmark eller andre lande. Endvidere kan dobbelt spiller certificat efter ansøgning til TAAK meddeles til børn af forældre med forskellig folkeregister adresse.  

b. Moderforeningen har stadig spilleren registreret med A-certifikat på spillerens stamdata.  

c. Dobbelt spillercertifikat er ikke omfattet af reglen om at spille flere kampe samme dag (spiludvikling + ”samme årgang”).  

d. Ansøgningen om dobbelt spillercertifikat fremsendes af klubben og skal stiles til ansøgerens forbund. Ansøgningen skal udfyldes med fulde navn, fødselsdag (6 cifre) og moderforening. 

Med hensyn til dobbelt spillercertifikat til børn af forældre med forskellig folkeregisteradresse er det den forening, hvor certifikatet skal benyttes, der søger om dette.  

e. Dobbelt spillercertifikat oprettes elektronisk af forbund, og er tilgængeligt på spillerens stamdata.  

f. Dobbelt spillercertifikat udløber automatisk ved udgangen af turneringsåret.  

g. Holdkort markeres automatisk ved brug af spillere med dobbelt spillercertifikat.  

h. En spiller med dobbelt spillercertifikat må spille i begge foreningers regi, dog med følgende begrænsning: Hvis en spiller deltager på hold i junior eller yngling, bliver spilleren ”låst” til denne forenings hold efterfølgende, og må ikke deltage på hold i den anden forenings regi.   

i. Såfremt holdene er i pulje sammen, så kan spilleren kun deltage for det ene af holdene i indbyrdes kampe.  

j. En karantæne kan kun udstås på det hold, hvor den er idømt, og spilleren er ikke spilleberettiget på noget hold før dagen efter, at karantænen er udstået. 

k. Ansøgende klub afholder udgiften forbundet med rejser og lignende til stævner.  

Spillere uden dansk statsborgerskab

4.3 

Enhver spiller uden dansk statsborgerskab, der sidst har deltaget for en forening under Grønlands Håndbold Forbund, behandles efter retningslinjerne i stk. 4.1 og 4.2, med mindre der af certifikatet fremgår særlige bestemmelser.  

Almindelige bestemmelser

4.4  

Enhver spiller i en forening under TAAK, skal have et gyldigt spillercertifikat. Det af TAAK fremstillede skal benyttes. I særlige tilfælde kan der meddeles dispensation til brug af 2. års spillere i en underliggende række. Konstateres dispensationen overflødig, kan den inddrages.

Senest den 15. oktober skal en forening uopfordret indsende en registrering over alle sine medlemmer pr. 1. oktober til TAAK jf. forbundets love § 8. Denne medlemsregistrering gælder som spillercertifikat overfor TAAK.  

Spillere, som foreningen ikke i den forudgående turnering overfor TAAK meddelte om medlemskab for, omfattes af turneringsreglementets stk. 4.1 - 4.3 samt 4.11 - 4.12.  

Enhver spiller, som indmeldes i en forening efter d. 1. oktober, er separat anmeldelsespligtig overfor TAAK.  

4.5 

En forening har pligt til på begæring at udlevere et udfyldt spillercertifikat til en spiller. Hvis spillerens forhold til den afgivende klub ikke er i orden, anføres dette på spillercertifikatet med angivelse af hvilke forhold, der ikke er i orden. I tilfælde af manglende indbetaling af kontingent, kan afgivende forenings krav ikke overstige 6 måneders kontingent.  

4.6  

Hvis en forening ikke senest ugedagen efter skriftlig anmodning herom har udleveret spillercertifikatet, kan meddelelse herom fremsendes til TAAK. I sådanne tilfælde vil anmodningsdatoen blive lagt til grund for karenstidens start.  En forening kan ikke benytte en spiller før dennes spillecertifikat er modtaget fra den afgivende forening alternativt fra TAAK ved skift fra udlandet, og reglerne for foreningsskift i §§ 4.1 – 4.3 er overholdt.    

4.7  

Et spillercertifikat skal opbevares af den forening, der har spillertilladelse for spilleren.  Foreningen skal fremsende kopi af spillercertifikatet til TAAK.  

Når et nyt spillercertifikat udstedes til en ny forening med frigivende virkning, skal det oprindelige certifikat opbevares af den tidligere forening i mindst 24 måneder.   

4.8  

En spiller, som har modtaget sit spillercertifikat fra en tidligere forening, må ikke deltage i nogen anmeldelsespligtig (se §1.3) kamp for nogen forening, før han er spilleberettiget for sin nye forening. Dog kan spilleren deltage på repræsentative hold, så snart certifikatet er afleveret til den nye forening.  

4.9  

En af TAAK idømt karantæne, der på ansøgningsdatoen endnu ikke er endeligt udstået, påføres certifikatet.  Karantæner i henhold til turneringsreglementet afvikles efter TAAK´s eller turneringsledelsens retningslinjer. Øvrige karantæner tillægges karenstid for klubskifte.  

Hvis spilleren af sin forening er idømt karantæne, og foreningen umiddelbart efter idømmelsen har underrettet TAAK skriftligt herom, bortfalder denne ikke, hvis idømmelsen skyldes forhold, mod hvilke TAAK ellers ville have grebet ind, men i sagen har accepteret foreningens afgørelse.  

4.10  

Ved spilletilladelse for en ny forening skal spillercertifikatet fra den tidligere forening altid medbringes, hvis spilleren i det pågældende eller det nærmest foregående kalenderår har spillet for nogen anden forening.  

Overgang fra udenlandsk forening

4.11  

Ved overgang fra en forening under et udenlandsk forbund - herunder Dansk Håndbold Forbund (DHF) og Hondbóltsamband Føroya -, eller for nye spillere med udenlandsk eller uden statsborgerskab, skal ansøgning om spilletilladelse bilagt et af TAAK´s spillercertificater udfyldt og underskrevet af foreningen og spilleren indsendes til TAAK.   

Ansøgningen skal indeholde spillerens fulde navn, samt evt. fødenavn, fødselsdato og tidligere forening. Hvis ingen tidligere forening eksisterer, oplyses den sidst eksisterende adresse i udlandet, samt spillerens adresse i Grønland. Hvis certifikatet indeholder de begærede oplysninger, er yderligere ansøgning ikke nødvendig.  

Transfergebyret til det afgivende nationale forbund samt til IHF overføres parallelt hermed til TAAK’s konto.     

Kommentar.  Modtages en spiller fra Danmark, Færøerne eller udlandet skal foreningen straks rette henvendelse til TAAK for at få spilletilladelsen i orden. Et spillercertifikat fra en dansk, færøsk eller udenlandsk forening er ikke gyldig. En spilletilladelse kan ikke opnås uden TAAK’s mellemkomst.  

Gebyrerne er fastlagt af IHF. De gældende satser kan oplyses af TAAK. Der betales ikke gebyr til det afgivende forbund ved interkontinentale forbundsskift fra Danmark, Færøerne og Island.  Transfer bortfalder, så der ikke betales transfergebyr for ikke kontraktspillere. 

4.12  

TAAK vil efter det IHF´s regler indhente frigivelsen, påtegne certifikatet op påføre datoen for spillerens spilleberettigelse for den ansøgende forening.  

Spilletilladelse kan tidligst opnås til en anmeldelsespligtig (se §1.3) kamp der ligger 30 dage efter TAAK´s modtagelse af anmodningen om spilletilladelse.  Spilletilladelse gives herudover efter reglerne om foreningsskifte i §§ 4.1 – 4.3.  

Overgang til udenlandsk forening

4.13  

Danske statsborgere med grønlandsk licens, der ønsker at spille for en forening under et udenlandsk forbund - herunder DHF og Handbóltsamband Føroya - eller spillere, der sidst har deltaget for en forening under TAAK, skal have TAAK´s tilladelse til at deltage for den udenlandske forening ved, at licensen overdrages til det nationale forbund, som den udenlandske forening tilhører.  

Ansøgning herom skal udfærdiges af den udenlandske forening, det udenlandske forbund eller af spilleren selv inden afrejsen fra Grønland. I sidste fald skal spilleren vedlægge certifikatet fra den grønlandske forening, som han sidst har deltaget for. I det første tilfælde vil den grønlandske forening skulle indsende certifikatet til TAAK. TAAK kan dog afslå at behandle ansøgningen, før der foreligger ansøgning fra den udenlandske forening eller det udenlandske forbund.  

Spilleren må have opfyldt sine forpligtelser overfor sin tidligere forening på samme måde som ved overgang til en grønlandsk forening. En sådan tilladelse gives efter det IHF´s regler med den tilføjelse, at såfremt spillerens bopæl i Grønland opretholdes, vil tilladelsen blive givet efter samme regler som i Grønland.  

Kommentar.  

Skifter en spiller til en udenlandsk forening herunder i Danmark og Færøerne skal forbundsskiftet varetages af TAAK. En spiller fra en grønlandsk forening kan uanset nationalitet ikke opnå spilletilladelse i udlandet uden TAAK’s mellemkomst.     Modtager en forening anmodning om et spillercertifikat fra en dansk, færøsk eller udenlandsk forening henvises denne til TAAK.
4.14  

For at godkende en spilletilladelse for en grønlandsk spiller til en udenlandsk forening, kan det kræves, at spilleren forelægger en erklæring fra den udenlandske forening om, at spilleren vil blive frigivet til landsholdstræning og landskampe efter det IHF´s bestemmelser herfor, samt at rejseudgifter hermed afholdes af den udenlandske forening.  

4.15  

Det er en forudsætning for udstedelsen af en spilletilladelse for en grønlandsk spiller til en udenlandsk forening, at spillerens licens kan tilbagegives til TAAK med amatørstatus efter det IHF´s tilladelsesbestemmelser.  

ALMINDELIGE TURNERINGSBESTEMMELSER

5.1  

For at kunne deltage i en forenings kampe må spilleren være spilleberettiget efter reglerne i § 4.  

5.2  

I en seniorturnerings øverste række kan en forening kun deltage med ét hold.   

5.3  

Deltager en forening med flere hold i samme række, er det tilladt at rykke spillere fra et hold til et andet efter samme regler, som er gældende for nedrykning af spillere fra et højere til et lavere rangerende hold, jf. stk. 5.5, stk. 5.6 og stk. 5.8.  

5.4  

Deltager en forening med flere hold i samme turnering, må der i et holds første turneringskamp kun benyttes spillere, der ikke i samme turnering har deltaget i noget andet holds første turneringskamp.  

5.5  

En spiller kan rykke fra et højere til et lavere rangerende hold, hvis det hold, hvortil han hørte, spiller turneringskamp samme dag, eller forinden har spillet mindst én kamp, hvori han ikke har deltaget.  

5.6  

En spiller, der tidligere har deltaget på et lavere rangerende hold i samme turnering, har også en anden mulighed for at rykke fra et højere til et lavere rangerende hold. Betingelsen er, at det lavere rangerende hold senere end hans sidste kamp på det højere rangerende hold har spillet lige så mange kampe, hvori han ikke har deltaget, som han har spillet på det højere rangerende hold i løbet af samme turnering, idet dog stk. 5.8 må respekteres.  

5.7  

En spiller kan højst rykke to hold ned ad gangen, f.eks. fra førstehold til tredje hold, fra andethold til fjerdehold osv.   

5.8  

En spiller, der er bundet til et hold i 2/3 af de for et hold ansatte turneringskampe, kan ikke i samme turnering deltage på et lavere rangerende hold.  

Kommentar.  Et være bundet til et hold betyder i denne sammenhæng, at spilleren enten har været anført på en kamprapport/holdkort uden at være streget efter kampen – eller at spilleren i den pågældende kampafvikler karantæne.  

Hvis en spiller har på flere højere rangerende hold, tages 2/3 af gennemsnittet af disse holds ansatte kampe. Ved et klubskifte tæller ansatte kampe for den afgivende forening ikke med i 2/3-del reglen.   

5.9  

En spiller må på samme dag ikke spille på mere end ét hold, hvis dette hold deltager i en af TAAK udskrevet turnering. TAAK kan dispensere for denne regel ved deltagelse i kvalifikations- eller slutrundekampe.  

5.10  

Et fremmødt hold skal altid udfylde og aflevere en kamprapport før kampen, uanset om modstanderholdet stiller op eller ikke.  

Såfremt kampen ikke spilles eller ikke spilles til ende, men erklæres vundet for et af holdene, er de anførte spillere bundne af kampen. Hvis kampen nyansættes, er ingen af de anførte spillere bundne af den annullerede kamp.  

Hvis en forening modtager meddelelse om, at en forestående kamp ikke vil blive spillet, skal den indsende sin holdopstilling til TAAK eller turneringsledelsen for at kunne erklæres for vinder af kampen. De anførte spillere er bundne af kampen, som om den var gennemført. 
En forening, der af transportmæssige årsager ikke når frem til en ansat kamp, skal indsende sin holdopstilling til TAAK eller turneringsledelsen. Spillere, der ikke fremgår af holdopstillingen, har været spilleberettiget på lavere rangerende hold samme spilledag.  

5.11  

Såfremt en forening trækker et af sine hold før eller under en turnering, kan foreningens lavere rangerende hold i samme turneringsgruppe ikke rykke op i en højere rangerende turneringsrække eller deltage i oprykningskampe hertil efter turneringens afslutning.  

I tilfælde, hvor TAAK udelukker et hold med baggrund i bestemmelserne i stk. 6.3, gælder samme retningslinjer.  

TAAK kan ved meddelelse om tilbagetrækning af et hold så betids, at holdet ikke får indflydelse på op- og nedrykningen for øvrige hold i de berørte rækker, dispensere herfra.  

5.12  

Det ikke tilladt at mandsopdække modstandere til og med puslinge (U13) kampe. I U6 og U8 rækkerne er det ikke tilladt at dække op udenfor 3 meter linjen.   

HOLDFÆLLESSKABER

(deltagelse af hold med spillere fra mere end en enkelt forening)

5.13  

Foruden hold, der består af spillere fra en enkelt forening, kan hold, der er sammensat af spillere, der er spilleberettigede for en forening, der har indgået aftale om et holdfællesskab, deltage i turneringerne udskrevet af TAAK i henhold til nedenstående retningslinjer:  

a) Holdfællesskaber kan dannes af to eller flere foreninger med henblik på at lade de   pågældende foreningers spillere inden for en aldersgruppe danne:  

1) Et eller to fælles hold for samtlige de i holdfællesskabet deltagende foreninger. Disse hold skal være højere rangerede end de hold, som de deltagende foreninger i øvrigt måtte anmelde i den pågældende aldersgruppe.  

Ved indgåelse af holdfællesskaber for én aldersgruppe kan der kun benyttes spillere, som jf. aldersbestemmelserne i stk. 2.2 til 2.4 naturligt har hjemme i denne aldersgruppe.  

Eventuelle hold under det fastsatte niveau anmeldes af de enkelte foreninger hver for sig, eller 

2) fælles hold for samtlige de i holdfællesskabet deltagende foreninger omfattende alle i aldersgruppen anmeldte hold. En forening kan i samme aldersgruppe kun indgå i ét holdfællesskab. Dame- og herregrupper er uafhængige af hinanden.  

For Old Boys- og Old Girls-hold kan holdfællesskaber indgås uafhængigt af de øvrige seniorhold.  

b) Alle spillere, der er spilleberettigede for en i et holdfællesskab deltagende forenings hold i   den pågældende aldersgruppe, vil under overholdelse af aldersbestemmelserne m.v. være   spilleberettigede i holdfællesskabet, men ved mulig op- og nedrykning af spillere til hold, for hvilke der ikke består holdfællesskab, er de alene spilleberettigede for den af   foreningerne, hvori de er medlem og har erhvervet spilleberettigelse.  

c) De på et holdfællesskabs hold deltagende spillere forbliver medlemmer af deres oprindelige forening, og nye medlemmer må indmelde sig i en af dettes foreninger og bliver spilleberettiget for denne forening.  

d) Dannelsen af et holdfællesskab med oplysning om antallet af deltagende fælleshold i den pågældende gruppe i en kommende turnering skal meddeles TAAK senest samtidigt med anmeldelsesfristens udløb.  

e) Samtidig med anmeldelsen af et holdfællesskab skal der foreligge en meddelelse om, at der er valgt eller udpeget en ansvarlig leder for holdfællesskabet, og de i holdfællesskabet indgående foreninger skal skriftligt have erklæret sig indforstået med at hæfte solidarisk for holdfællesskabet og de i holdfællesskabet deltagende medlemmer. En af de i holdfællesskabet deltagende foreninger skal være økonomisk ansvarlig og adressehavende for holdfællesskabet i økonomiske anliggender.  

Holdfællesskabet er frit stillet med hensyn til valg af navn for holdfællesskabets hold, men alle hold i samme holdfællesskab skal bære samme navn. Et navn skal være i overensstemmelse med retningslinjerne i reglementets stk. 1.2.  

f)  Holdene og spillerne fra et holdfællesskab og de et holdfællesskab underliggende hold har de samme rettigheder og forpligtelser, som hold og spillere fra en enkelt forening.  

g) Ved opløsning af et holdfællesskab og genoptagelse af turneringsaktiviteterne under de i holdfællesskabet indgåede foreninger, vil holdene blive placeret i åbne rækker, såfremt foreningerne ikke selv kan enes om fordelingen af hold i de lukkede rækker, som holdfællesskabet har erhvervet ret til.  

h) En anmeldelse er kun gyldig for den forestående turnering og må gentages for den derpå følgende turnering, hvis holdfællesskabet ønskes opretholdt. En gentagelse af et holdfællesskab fra den forudgående sæson kan iværksættes ved fremsendelse af en bekræftelse på en til formålet fremstillet formular fra deltagerne.

OVERTRÆDELSE AF REGLEMENTET

6.1  

Anvendelse af afsmittelige klæbemidler på fingre og bold er tilladt i de rækker, hvor der ikke i proportionerne for den pågældende turnering er angivet et forbud herimod. Deponering på legeme eller udstyr, der medbringes på banen, er ikke tilladt. Overtrædelser vil på stedet kunne straffes af dommerne efter bestemmelserne om usportslig adfærd og efterfølgende af turneringsudvalget som en overtrædelse af turneringsreglementet med en bøde efter bøderegulativet.  

6.2  

Anvendelse af en spiller i modstrid med turneringsreglementet eller i strid med de for TAAK i øvrigt gældende regler, love og bestemmelser medfører tab af kampen.  

Ved benyttelse af en ulovlig spiller skal en foreningen idømmes en bøde på kr. 250,- og i gentagelsestilfælde en bøde på kr. 500,-.  

6.3  

En spiller eller en på kamprapporten opført official, der idømmes karantæne, må hverken anvendes som officiel eller spiller før karantænen er udstået. En sådan anvendelse eller andre anvendelser af en eller flere spillere eller officials i strid med turneringsreglementet eller med i øvrigt gældende bestemmelser medfører tab af kampen. Endvidere skal foreningen idømmes en bøde på fra kr. 200,- til maksimalt kr. 1.000,-.  

6.4  

Har en forening i to kampe anvendt spillere ulovligt på samme hold, kan holdet udelukkes af turnering. Såfremt foreningen er blevet skriftligt orienteret af TAAK eller af turneringsledelsen om førstegangsbrugen af en ulovlig spiller, skal holdet anden gang, det anvender en ulovlig spiller, udelukkes af turneringen.  

6.5  

Udebliver et hold uden afbud, eller er holdet ikke spilleklart og omklædt på spillepladsen med mindst 5 spillere til det fastsatte tidspunkt, skal kampen af TAAK eller af turneringsledelsen erklæres tabt for det pågældende hold, og foreningen skal idømmes en bøde på kr. 250,-. I gentagelsestilfælde skal idømmes en bøde på kr. 500,- pr. kamp.  

6.6  

Udebliver et hold uden gyldig grund (TAAK eller turneringsledelsens afgørelse) fra en af de ansatte kampe, eller forlader holdet spillepladsen uden gyldig grund (turneringsudvalgets afgørelse) kan det ikke blive rækkevinder, placeres på en oprykningsberettiget plads eller deltage i en slutrunde. 
6.7  

Udebliver et hold uden gyldig grund (TAAK´s eller turneringsledelsens afgørelse) fra to eller flere af de ansatte kampe, udgår det af turneringen.  

6.8  

En forening, der uden gyldig grund (TAAK´s eller turneringsledelsens afgørelse) udebliver fra en ansat turneringskamp eller fra andre kampe, hvortil foreningen har forpligtet sig til at medvirke, kan, efter beslutning i TAAK pålægges at holdes den anden part skadesløs for alle omkostninger i forbindelse med de(n) ikke spillede kamp(e).  

6.9  

Afbud til ansatte kampe skal, for at kunne betragtes som rettidige, være afsendt skriftligt til TAAK eller turneringsledelsen så betids, at de er forbundet i hænde senest 8 dage før kampen skal afholdes.  

Et rettidigt afbud fritager foreningen for bødestraf, men bestemmelserne i stk. 6.4, 6.5, 6.6 og 6.7 forbliver gældende.  Et afbud, rettidigt såvel som ikke rettidigt, der skyldes aflysninger eller forsinkelser af fly- og/eller skibstrafikken fritager en forening for ansvar, men pålægges at dele udgifterne med arrangøren, såfremt denne kan påvise udgifter i forbindelse med arrangementet.   

Hvis et hold udgår af turneringen, skal foreningen idømmes en bøde på mindst kr. 1.000,- dog maksimalt kr. 3.000,-.  

6.10  

Hvis et hold trækkes tilbage, skal foreningen idømmes en bøde på mindst kr. 1.000,- dog maksimalt kr. 3.000,- 

6.11  

En bøde, der er idømt en forening efter dette reglement, tilfalder TAAK´s GM-fond, og den skal være betalt senest 8 dage efter påkrav.  

6.12  

Hvis en dommer diskvalificerer en spiller for andet end en 3. gangs udvisning, bortviser en spiller eller diskvalificerer en official, skal han til turneringsledelsen inden 48 timer indgive skriftlig beretning herom til TAAK eller turneringsledelsen. Erklæringen skal være underskrevet af begge kampens dommere.  

6.13  

En spiller, der er blevet bortvist, skal idømmes mindst 2 kampes karantæne, og må ikke deltage i nogen kamp under TAAK, før tilladelse hertil er givet af forbundet.  

6.14  

En forening, hvis leder er diskvalificeret eller indberettet for grov usportslig optræden før eller efter kampen, eller hvis spillere eller officials ved sin adfærd, opførsel eller handlemåde bringer håndboldsporten i miskredit, kan idømmes en bøde på minimum kr. 300,- og maksimum kr. 1.000,-

6.15  

Karantæner skal altid afvikles i de(n) nærmest følgende kamp(e) i samme række, hvori spilleren har pådraget sig karantænen. Spilleren må indtil karantænen er afviklet ikke deltage på andre hold eller som leder, træner, dommer eller dommerbedømmer. Denne bestemmelse gælder ikke for deltagelse på repræsentative hold eller i internationale turneringer.  En karantæne kan aldrig benyttes til frigørende oversidning i henhold til stk. 5.5 og stk. 5.6.  

6.16  

Mener den holdansvarlige (official A) for et hold, at dommeren eller en official under en kamp har anvendt spillereglerne forkert eller gjort sig skyldig i en handlings- eller betjeningsfejl og ønsker at protestere herimod, skal dette ske umiddelbart efter, at den pågældende fejlagtige anvendelse af spillereglerne er konstateret, eller den eventuelle fejl er begået, og sekretæren skal på dette tidspunkt anføre protesten i kamprapporten.  

Dette i 1. afsnit omtalte krav indebærer: 
a) Protester, hvis grundlag er kendt inden spillets begyndelse, skal nedlægges af den holdansvarlige til dommerne inden kampens igangsættelse. Senere indkomne protester kan i dette tilfælde ikke behandles.  

b) Protester forårsaget af hændelser, eller mangel herpå, under spillet, nedlægges af den holdansvarlige overfor sekretær/tidtager i direkte tilslutning til hændelsen med angivelsen af protesten i kamprapporten. Sekretær/tidtager giver umiddelbart efterfølgende oplysning til dommerne om protestens nedlæggelse, når bolden for første gang er ude af spil.   Er spillet herefter genoptaget, har parterne accepteret det passerede.  

Mener den holdansvarlige, at protesten bør forfølges, skal han gøre indstilling herom til sin forenings ledelse. Hvis denne også ønsker at forfølge protesten, skal det ske skriftligt og så betids, at protesten er TAAK i hænde senest 24 timer efter kampens afholdelse ledsaget af et depositum på kr. 500,-, der tilbagebetales, dersom protesten tages til følge. Tages protesten ikke til følge tilfalder det indbetalte depositum TAAK´s GM-fond.  En sådan protest kan ikke behandles, før depositum er modtaget.  

Protesten skal være underskrevet eller medunderskrevet af et medlem af foreningens bestyrelse. En protest vil kun blive behandlet, når det af teksten fremgår, på hvilket tidspunkt og til hvem protesten blev nedlagt.  

6.17  

Erfarer en forenings ledelse efter en kamps afholdelse, at en spiller har været anvendt ulovligt i den pågældende kamp, kan en protest mod en sådan ulovlig anvendelse af en spiller nedlægges indtil ti dage efter kampens afholdelse.  

Sådanne protester skal fremsendes til TAAK ledsaget af et depositum på kr.  500,-, der tilbagebetales, dersom protesten tages til følge. Tages protesten ikke til følge tilfalder det indbetalte depositum TAAK´s GM-fond. En sådan protest kan ikke behandles, før depositum er modtaget.  

Protester indgivet senere end ti dage efter, at kampen er spillet, fritager ikke foreningen for en bøde i henhold til bestemmelserne i § 6.1.   

6.18  

Såfremt en forening ønsker at udtale sig om en protest eller indberetning indgivet mod foreningen, dennes spillere eller ledere, skal denne udtalelse sendes til TAAK senest 36 timer efter kampens afvikling.  

TAAK fremsender en kopi af en modtagen protest til modstanderholdets forening. Såfremt denne forening derefter ønsker at fremsende sin opfattelse af protestgrundlag og hændelsesforløb, skal sådanne oplysninger være TAAK i hænde senest 36 timer efter kampens afvikling. 

6.19  

Protester og/eller dommeres skriftlige indberetning under stævner, kvalifikationsrunder og/eller slutrunder skal indgives til TAAK senest 1 time efter kampens afholdelse.  

6.20  

TAAK´s  afgørelser af indberetninger kan indankes for forbundets Amatør- og Ordensudvalg jvf. lovenes §§ 9 og 10. Anker til Amatør- og Ordensudvalget skal ledsages af et depositum på kr. 500,- medmindre et tilsvarende depositum er erlagt tidligere i sagsforløbet. Depositum tilbagebetales såfremt anken tages til følge.  

6.21  

Videooptagelser kan ikke indgå i protestbehandling. Videooptagelser kan alene anvendes i voldssager. Afgørelser baseret på videooptagelser kan aldrig have konsekvens for kampens resultat.  

TURNERINGER OG DERES AFVIKLING

7.1  

TAAK og ved lokale turneringer turneringsudvalget drager omsorg for, at der tilskrives den af TAAK´s anviste dommerorganisation om at ansætte de fornødne dommere, tidtagere/sekretærer, samt at spillepladsen er i overensstemmelse med de til enhver tid gældende regler. Udgifter i forbindelse med udefra kommende dommere, som er påsat af den af TAAK anviste dommerorganisation, afholdes af forbundet i det der tages hensyn til eventuelt givne dispensationer.  

7.2  

I forbindelse med en dommerudeblivelse er den førstnævnte forening ansvarlig for at udpege en/to personer til at lede kampen. Kampen skal altid afvikles, og en ikke-afviklet kamp kan medføre, at den førstnævnte forening erklæres som taber af kampen, hhv. at foreningen kan idømmes en bøde på kr. 500,-.  

7.3 

Før en kamp skal foreningernes holdopstillinger meddeles turneringsledelsen på TAAK´s kamprapport. I ungdomsrækkerne skal holdkortet påføres de enkelte spilleres fødselsår.  Senest 5 minutter før anførte kamp start er begge hold og dommerne forpligtet til at være klart. Senest 1 time før kampstart skal begge hold have udfyldt holdkortet til dagens kamp.

De angivne oplysninger er bindende for foreningerne, og et urigtigt eller mangelfuldt udfyldt holdkort kan medføre en bøde på kr. 400,- og i gentagelsestilfælde på kr. 600,-.  

Hvis en spiller ikke har deltaget i kampen, kan hans navn slettes på kamprapporten, hvis der umiddelbart efter kampens afslutning rettes anmodning herom til kampens sekretær. For at være gyldig, skal sletningen godkendes af kampens dommere. Sletningen skal fremgå at samtlige kopier af kamprapporten.  

7.4  

Er to foreningers spilledragter ens eller så ensartede, at det efter dommernes skøn må anses for vanskeligt at skelne de to holds spillere fra hinanden, skifter det hold, som står først i kampprogrammet.  

Målvogterens spilledragt skal tydeligt afvige fra spilledragten hos såvel med som modspillere og dommere.  

Er dommerens trøje efter dommerens skøn vanskelig at skelne fra et af holdenes spilledragt, skifter dommeren.   

En overtrædelse af spillereglernes bestemmelser vedr. spilledragter (§§ 4.7 og 4.8) kan medføre bøde på minimum kr. 200,- og maksimum kr. 500,-.  

7.5  

Spilles der efter pointsystem, giver en vunden kamp 2 point, en uafgjort kamp 1 point og en tabt kamp 0 point.  

7.6  

En kamp, hvis vinder er fundet på baggrund af en kendelse fra TAAK - resultatføres med målcifrene 2 - 0.  

7.7  

Det hold, der opnår flest points er nr. 1, og de øvrige hold placeres som nr. 2, 3, 4 osv. i forhold til opnåede points.  

7.8  

Hvis flere hold ved en turneringsafslutning står lige i points, afgøres deres placeringsrækkefølge af:  

1) Opnåede points i indbyrdes kampe  

2) Måldifferencen i indbyrdes kampe  

3) Flest scorede mål i indbyrdes kampe  

4) Måldifferencen i samtlige kampe  

5) Flest scorede mål i samtlige kampe  

6) Omkamp(e)  

7.9 

Hvis hold udebliver fra enkelte kampe i turneringen, udelades dets resultater overfor andre foreningers hold, såfremt udeblivelsen kan påvirke måldifference, hvor denne har betydning for de andre holds indbyrdes placering.  

7.10  

Hvis et hold udgår af en turnering, medregnes ingen af dets spillede kampe ved beregning af points eller måldifference.  

7.11  

Hvis et hold, der efter de gældende bestemmelser ikke er oprykningsberettiget, placerer sig på en oprykningsberettiget plads eller en plads, der giver ret til at deltage i oprykningskampe, skal det følgende bedst placerede hold, der opfylder betingelserne, indtræde i dets sted. 
Samme fremgangsmåde anvendes i tilfælde, hvor et hold efter en turneringsafslutning mister sin ret til at forblive i rækken.  

7.12  

Hvis en kamp, efter at være endt uafgjort, skal forlænges, for at der kan findes en vinder, skal der efter en pause på 5 minutter for alle kampe, hvis ordinære spilletid er mindst 2 x 20 minutter, på 3 minutter for alle andre kampe, på ny trækkes lod om banehalvdel og opgiverkast. En forlængelse skal for kampe på mindst 2 x 20 minutter andrage 2 x 5 minutter, for øvrige kampe 2 x 3 minutter i begge tilfælde uden pause mellem halvlegene.  

Ender en forlængelse uafgjort, skal der efter fornyet lodtrækning om banehalvdel og opgiverkast fortsættes med perioder på 5 (3) minutter, idet der skiftes banehalvdel og ret til opgiverkast for hver ny periode, indtil en afgørelse foreligger ved en periodes afslutning. Der er ingen pause mellem perioderne.  

7.13  

Ved deltagelse i slutrunde- og kvalifikationskampe består et seniorhold af mellem 1 og 4 ledere og 14 spillere. I seniorrækken er der tilladt at klubberne tilmelder i alt 16 spillere. Det betyder, at samtlige klubber kan skifte ud i deres trup mellem kampene.  Eventuelle udgifter forbundet hermed (2 ekstra spillere) erlægges af klubben selv.  Til selve kampen må der således stadig kun være 14 spillere. De resterende 2 spillere ikke være på bænken, men vil være tilgængelig til andre kampe under samme turnering.

Holdkortet med 14 spillere for seniorer til selve kampen skal afleveret til stævneledelsen senest 1 time før kampstart. Der må ikke suppleres med yderligere spillere end de 16 der kan tilmeldes.  

Holdkortet med de tilmeldte 16 spillere skal være i TAAK´s varetægt senest ved den af TAAK meldte tidsfrist for aflevering af det samlede holdkort.  

Når det er gjort, kan træneren skifte ud under hele turneringen. Det er frivilligt om man vil udfylde hele holdkortet. En spiller, der skiftes ud, kan godt skiftes ind igen. Man kan også godt skifte en spiller ud, der har karantæne. Erstatningen for denne må dog først spille, når karantænen er udstået. 

TAAK dækker fortsat kun for udgifterne for 14 spillere og 2 ledere.
(max 16 personer). Der kan max. skrives 4 ledere på holdkortet til de nationale mesterskaber. 
De enkelte klubber finder selv en løsning med antal officials og betaling af rejser
med ekstra officials.  

Ved deltagelse i slutrunde- og kvalifikationskampe består alle andre hold af mellem 1 - 2 ledere og højest 12 spillere.  Samtlige ledere i alle rækker skal være fyldt 18 år.  

7.14  

Såfremt en spiller under en slutrunde eller under kvalifikationskampe afgives til et af TAAK´s landshold, kan de berørte forening supplere sit hold op med en ny spiller. Eventuelle udgifter forbundet hermed erlægges af TAAK. I tilfælde af indkaldelse af en spiller til andet landshold afholdes udgifter af den afgivende klub.  

Eventuelle ændringer i dette reglement skal meddelelse til klubberne senest 1 måned før afviklingen af nationale stævner afholdt under TAAK, og det skal sikres, at klubberne også er blevet hørt i tiden forinden.
Seneste version,

Nuuk, den 17. maj 2025.

